b'\n_START_ARTICLE_\nR\xc3\xa4j\xc3\xa4hdekeskus\n_START_PARAGRAPH_\nR\xc3\xa4j\xc3\xa4hdekeskus (lyhenne R\xc3\x84JK) on Suomen puolustusvoimiin kuuluva r\xc3\xa4j\xc3\xa4hdealan toimintaa ja koeammuntoja hoitava laitos. Se aloitti toimintansa vuoden 2013 alussa. Laitoksen edelt\xc3\xa4j\xc3\xa4 oli R\xc3\xa4j\xc3\xa4hdelaitos vuoden 2012 loppuun._NEWLINE_R\xc3\xa4j\xc3\xa4hdekeskukselle kuuluu r\xc3\xa4j\xc3\xa4hteiden eli r\xc3\xa4j\xc3\xa4hdysaineiden valmistus, niiden kunnonvalvonta ja h\xc3\xa4vitt\xc3\xa4minen. Varastotoiminnot siirtyv\xc3\xa4t maavoimien nelj\xc3\xa4n huoltorykmentin vastuulle.\n_START_SECTION_\nHistoria ja perinteet\n_START_PARAGRAPH_\nLaitoksen edelt\xc3\xa4j\xc3\xa4 R\xc3\xa4j\xc3\xa4hdelaitos oli perustettu vunna 2008 ja toimi vuoden 2012 loppuun._NEWLINE_R\xc3\xa4j\xc3\xa4hdekeskuksen kunniamarssi on Toivo Kuulan s\xc3\xa4velt\xc3\xa4m\xc3\xa4 ja Eino Leinon sanoittama Vapaa kansa. R\xc3\xa4j\xc3\xa4hdekeskus juhlii vuosip\xc3\xa4iv\xc3\xa4\xc3\xa4ns\xc3\xa4 12. toukokuuta.\n_START_SECTION_\nMuuta\n_START_PARAGRAPH_\nYksikk\xc3\xb6\xc3\xb6n kuuluu my\xc3\xb6s kolme ns. massar\xc3\xa4j\xc3\xa4ytysaluetta, joista Hukkakeron r\xc3\xa4j\xc3\xa4ytysalue on valtakunnallinen ja sijaitsee Kittil\xc3\xa4n Pokassa ja kaksi muuta Keuruun varikon ja \xc3\x84ht\xc3\xa4rin varikon yhteydess\xc3\xa4 (Palolammen varastoalue)._NEWLINE_Varikot toimivat tuotannon lis\xc3\xa4ksi my\xc3\xb6s merkitt\xc3\xa4vin\xc3\xa4 varastopaikkoina ja logistiikkakeskuksina.'